b"\n_START_ARTICLE_\nHabitatge a la pla\xc3\xa7a de l'Esgl\xc3\xa9sia, 4 (Constant\xc3\xad)\n_START_SECTION_\nDescripci\xc3\xb3\n_START_PARAGRAPH_\nEs tracta d'un habitatge de planta baixa, pis i golfes. A la planta baixa hi ha la porta d'acc\xc3\xa9s d'arc de mig punt emmarcat en pedra i grans finestres a banda i banda. A la primera planta hi ha balcons emmarcats per pilastres i coronats per un petit front\xc3\xb3 amb decoraci\xc3\xb3 vegetal. A les golfes hi ha petites finestres. L'edifici est\xc3\xa0 coronat amb una cornisa i coberta plana.\n_START_SECTION_\nHist\xc3\xb2ria\n_START_PARAGRAPH_\nA partir de la llei reguladora de l'associacionisme agrari de 1906 es constru\xc3\xad el Sindicat Agr\xc3\xadcola i Caixa Rural l'any 1914, que tenia la seu al carrer Major, 18 amb la participaci\xc3\xb3 de 87 socis fundadors que avalaren, amb el seu patrimoni, el sindicat agr\xc3\xadcola reformista. El sindicat assum\xc3\xad una tasca cultural, amb obres musicals i representacions dram\xc3\xa0tiques."